Bericht über Einzug von annona militaris
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

44370 AD185 Hermoupolis Magna

Πλουτογένει βασιλικῷ γραμματεῖ διαδεχομένῳ τὰ κατὰ τὴν στρατηγίαν Ἀντώνιος Οὐηστεῖνος δουπλικάριος, διαπεμφθεὶς ὑπὸ Οὐαλερίου Φροντίνου ἐπάρχου τῆς ἐν Κόπτῳ ἴλης Ἡρακλιανῆς. μεμέτρημαι παρὰ Ἀσιήους Φίβιος τοῦ Ἀσιήους καὶ Ἰναριωοῦτος Κολλούθου Κορνηλίου, πρεσβυτέρων Μαγδώλων Πετεχῶντος τοῦ Κουσσείτου ἄνω, τὰς ἐπιβληθείσας τῇ κώμῃ αὐτῶν ἀπὸ τῶν κελευσθεισῶν ὑπὸ τοῦ ἡγεμονεύσαντος Λογγαίου Ῥούφου συνωνηθῆναι ἀπὸ γενήματος κδ ἔτους εἰς χρείαν τῆς προκειμένης ἴλης ἀρταβῶν μυριάδων δύο κριθῆς μέτρῳ δημοσίῳ δοχικῷ μετρήσει τῇ κελευσθείσῃ κριθῆς ἀρταβῶν δέκα πέντα ἀκολούθως τῷ γενομένῳ ἐπιμερισμῷ ὑπὸ τῶν τοῦ νομοῦ πραγματικῶν. τὴν δὲ ἀποχὴν ταύτην τετράσσην ἐξεδόμην. ἔτους κϛ Αὐτοκράτορος Καίσαρος Μάρκου Αὐρηλίου Κομμόδου Ἀντωνίνου Σεβαστοῦ Εὐτυχοῦς Εὐσεβοῦς Ἀρμενιακοῦ Μηδικοῦ Παρθικοῦ Σαρματικοῦ Γερμανικοῦ Βρεταννικοῦ Μεγίστου Ἁθὺρ [...][^a1] [...] [...]ου[...]

[^a1: Ἁθὺρ [...] | Ἁθὺρ]